Weduwee uit meer as R1 m. bedriegDie finansiële adviseur het geld uit die boedel onttrek en vir homself gehou. (Argieffoto: pixabay) ’n Hoof- finansiële raadgewer by die Tswaing-munisipaliteit in Noordwes is deur die Valke in hegtenis geneem, nadat hy ’n weduwee glo uit meer as R1,4 miljoen bedrieg het. Thebeyagae Petrus Hotane (47) het Maandag vlugtig in die landdroshof in Delareyville verskyn waar hy op borgtog van R5 000 vrygelaat is. Kapt. Tlangelani Rikhotso, polisiewoordvoerder, sê dat Hotane glo in 2019 deur ’n weduwee, wie se naam nie bekend is nie, aangestel is om haar oorlede man se boedel te bestuur. “Die beskuldigde het glo R68 000 aan die weduwee oorbetaal waarna hy glo stelselmatig meer as R1,4 miljoen uit die boedel onttrek en vir homself gehou het. “Die aangeleentheid is deeglik ondersoek wat gevolglik tot sy inhegtenisneming gelei het.” Die saak is hangende ’n verdere ondersoek tot 9 Julie uitgestel.